Biskop Arturo Lona Reyes inntok i sitt bispedømme et radikalt standpunkt til den sosiale situasjon i sin bispeby og i det tilhørende område. Hans lære og overbevisning var basert på dokumenter fra Det andre vatikankonsil i 1962 som blant annet gikk inn for en kirke for folket, som kunne hjelpe med å støtte de fattige og fremme sosial rettferdighet. Han ble etterhvert en kjent eksponent for den katolske frigjøringsteologi.